Ha a bőrről túl sok nedvesség párolog el, a bőr kiszárad.
A nedvesség folyamatosan mozog
a bőr belsejéből a felszíne felé,
ahonnan aztán elpárolog.
A bőr felszínén olajos réteg található,
amely szabályozza, hogy mennyi nedvesség távozhat.
Ha túl sok nedvesség tud távozni, a bőr kiszárad.
A bőrszárazságot általában a természetes
vagy mesterséges klíma okozza.
Nagyon száraz helyen, a szabadban
a levegő túl gyorsan szívja ki a nedvességet a bőrből,
az olajos rétegen keresztül.
Ez mesterséges klímánál, fűtésnél, légkondicionálónál is hasonlóan történik.
Ezek túlságosan száraz körülményeket teremtenek „odakint”,
ami kiszívja a bőrből a nedvességet.
Ha túl sok nedvességet vesztünk, a bőrünk kiszárad.
Most valószínűleg az jár a fejében:
miből gondoljuk, hogy mi jobb megoldást tudunk a bőrszárazságra?
Egyszerű a válasz: a bőrszárazságot jelenleg
krémekkel, testápolókkal, vajakkal kezelik.
Ezek a termékek vízzel készülnek.
Mintegy 80%-uk víz.
A bőr taszítja a vizet.
Ezért amikor bekrémezzük magunkat, gyakran hideg érzésünk támad.
Az emberek azt hiszik, a krémek hidegek,
pedig a krém hőmérséklete ugyanaz, mint minden másé is a szobában.
Viszont amint a bőrrel érintkezik, a krém víztartalma elpárolog,
mivel a bőr taszítja a vizet, ez pedig hűsítő érzést kelt.
A krémben található víz tehát nem aktív.
A víz nem megoldás a bőrszárazságra.
Mi úgy döntöttünk, megszabadulunk a víztől.
És mit ajánlunk helyette?
Természetesen olajat. Az olaj ugyanis megköti a nedvességet.
Nem egyszerű, hanem gélesített olajról beszélünk.
A gélesített olaj pedig sokkal hatékonyabban
köti meg a nedvességet, mint a normál olaj.